ଫୁଟିବାଟିନିବ

ଫୁଟିବାଟିନିବ (ଇଂରାଜୀ ଭାଷାରେ  Futibatinib), ଲିଟଗୋବି ଏହାର ଏକ ବିକ୍ରୟ ନାମ, ହେଉଛି ପିତ୍ତ ନଳୀ କର୍କଟ  (କୋଲାଙ୍ଗିଓକାର୍ସିନୋମା) ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଯେଉଁ କ୍ଷେତ୍ରରେ ଅସ୍ତ୍ରୋପଚାରଦ୍ୱାରା ଅପସାରଣ କରାଯାଇ ପାରିବ ନାହିଁ, ଫାଇବ୍ରୋବ୍ଲାଷ୍ଟ ଅଭିବୃଦ୍ଧି ଫ୍ୟାକ୍ଟର୍ ରିସେପ୍ଟର ୨ (FGFR୨) ଜିନ୍ ଫ୍ୟୁଜନ୍ ପଜିଟିଭ୍ ଏବଂ ଅନ୍ୟାନ୍ୟ ଚିକିତ୍ସାରେ ବିଫଳ ହେଉଥିଲେ ଏହି ଔଷଧ ଦିଆଯାଏ । ଏହା ପାଟିରେ ଦିଆଯାଏ ।

ପାର୍ଶ୍ୱ ପ୍ରତିକ୍ରିୟାରେ ନଖ ସମସ୍ୟା, ମାଂସପେଶୀ ଯନ୍ତ୍ରଣା, କୋଷ୍ଠକାଠିନ୍ୟ, ତରଳ ଝାଡ଼ା, ଥକ୍କା, ଶୁଖିଲା ପାଟି, କେଶହାନୀ, ବୃକ୍‌କ ସମସ୍ୟା, ଯକୃତ ସମସ୍ୟା, କମ୍ ରକ୍ତ ପ୍ଲାଟେଲେଟ୍, ସ୍ୱଳ୍ପ ଧଳା ରକ୍ତ କଣିକା, ଇଲେକ୍ଟ୍ରୋଲାଇଟ୍ ସମସ୍ୟା ଏବଂ  ମୂତ୍ରନଳୀ ସଂକ୍ରମଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଖି ସମସ୍ୟା (ନେତ୍ରପଟଳ ସ୍ଖଳନ) ଏବଂ କୋମଳ ତନ୍ତୁ ମିନେରାଲାଇଜେସନ୍ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ ।  ଏହା ଏକ କାଇନେଜ ଇନହିବିଟର, ବିଶେଷକରି ଏକ ଏଫଜିଏଫଆର-୪  (FGFR1-4‌ ଇନହିବିଟର |  

୨୦୨୨ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଫୁଟିବାଟିନିବ ଅନୁମୋଦିତ ହୋଇଥିଲା ।  ୟୁରୋପରେ ଅନୁମୋଦନ ପାଇଁ ଏକ ଆବେଦନ ଦାଖଲ ହୋଇଥିବାବେଳେ ଏହା ୨୦୨୨ ସୁଦ୍ଧା ଅନୁମୋଦିତ ହୋଇ ନାହିଁ । ଅକ୍ଟୋବର ୨୦୨୨ ସୁଦ୍ଧା ଯୁକ୍ତରାଷ୍ଟ୍ରରେ ସମ୍ଭାବ୍ୟ ମୂଲ୍ୟ ଅସ୍ପଷ୍ଟ ଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki